|  |  |  |  |
| --- | --- | --- | --- |
| **Møtereferat** **Skogen vel** | | Dato | 24.04.23 |
| Til stede: | Grend 1: Ketil N. Lillevik  Grend 2: Harald Østlund  Grend 3: Johan Rahm  Grend 5: Eva Røine  Grend 6: Simen Nørstebø  Leder: Bjørn Louis Nygaard  Kasserer: Hilde Sagnes  Sekretær: Malin Nymoen | Neste møte: | 14/6 |
| Forfall: | Grend 4: Thomas Hafsengen | Referent: | Malin Nymoen |

Agenda:

* Befaring med movar
* Dugnad
* Arealet rundt gamle Pepperstad bhg
* Kort om Telias arbeid

**Befaring Movar:**

Mandag 24.04 hadde styreleder befaring, der det tas opp at boligfeltet ikke innfrir kravene fra Movar iht. blant annet fremkommelighet og avstand mellom søppelbil og boenhet.

Velet står fortsatt på at vi ikke har areal til rådighet, men Movar har avgjort at endring må til. De berørte husstandene vil kontaktes direkte og arealer som eies av kommunen vil benyttes dersom de får godkjenning til dette. Det ser ut til at enkelte grender vil få felles avfallsstasjoner tilknyttet garasjeanlegg. Mer info kommer.

**Dugnad:**

Samtlige grender skal igangsette dugnad og fristen er satt til 12/5, slik at avfallet hentes sensest 15/5. Da blir det så fint til 17. mai 😊

Auten kommer og feier alle felles parkeringsplasser fredag 28. april. Varsel om dette på postkassestativ i hver grend.

**Trefelling** er bestilt både for grend 2 og 6.

Per dags dato har vi ikke fått tidspunkt, men vi er på saken og håper vi får det til i tråd med dugnad.

**Oppdatert info vedr. gamle Pepperstad bhg:**

Styret har besluttet å ta saken videre for tilbakeføring av tomta tilhørende gamle Pepperstad bhg. Ifølge megler kontaktet ligger klausulene for salg og avtale fortsatt i skriftlig format og er gjeldende.

Det er kommet flere klager på stadig trafikk over grusbanen. Dette ble tatt opp tidligere i år også og det er nå besluttet å sette opp bom på begge sider for vern av fellesarealet. Dette vil bestilles fortløpende.

**Kort om Telias arbeid og Pepperstad net:**

Det kommer mange henvendelser vedr. arbeidet Telia utfører for Pepperstad Net. Dette har ikke velet noe med og ALLE henvendelser angående dette, MÅ tas med Pepperstad Net!

Dette være seg ris, ros, spørsmål o.l.

<https://www.pepperstad.net/> har både informasjon og kontaktinfo på sine sider.